# Capibara

| Capibara Rango fósil: Plistoceno – presente |
| --- |
|  Tres capibaras |
| Estado de conservación |
|  Pouco preocupante |
| Clasificación científica |
|

|  |  |
| --- | --- |
| Reino: | Animalia  |
| Subreino: | Eumetazoa  |
| Filo: | Chordata  |
| Subfilo: | Vertebrata  |
| Infrafilo: | Gnathostomata  |
| Superclase: | Tetrapoda  |
| Clase: | Mammalia  |
| Orde: | Rodentia  |
| Suborde: | Hystricomorpha  |
| Infraorde: | Hystricognathi  |
| Familia: | Caviidae  |
| Subfamilia: | Hydrochoerinae  |
| Xénero: | *Hydrochoerus* Gray, 1825 |
| Especie: | *H. hydrochaeris*  |

 |
| Nome binomial |
| Hydrochoerus hydrochaeris (Linnaeus, 1766) |
| Mapa de distribución Mapa de distribución |
| Sinonimia |
| * *Hydrochaeris hydrochaeris* Linnaeus, 1766
 |

capibara
O **capibara** (*Hydrochoerus hydrochaeris*) é o meirande roedor vivente do mundo. Está relacionado co *Dasyprocta leporina*, a chinchilla, o *Myocastor coypus* e as cobaias. As únicas outras especies de capibaras son os capibaras menores. Hai capibaras brancos tamén coñecidos como capibaras albinos que son capibaras mutados xeneticamente e son baixos en melanina. Os capibaras son orixinarios de América do Sur e atópanse principalmente preto de masas de auga. O seu nome común, que provén do tupí *ka'apiûara*, significa «come-herba» (ou, literalmente, «aquel que come follas finas)», mentres que o seu nome científico, *hydrochaeris*, deriva dos étimos gregos ὕδωρ, «auga» e χοίρος, «porco». Os capibaras son animais moi sociais e gústalles estar en grupos de ata 100 individuos.

## Descrición

Os capibaras teñen o corpo en forma de bocoi e unha testa pequena coa pelaxe marrón avermellada na parte superior do corpo que se converte en marrón amarelado na parte inferior. Poden medrar até os 130 centímetros de longo e pesar até 65 quilogramos. As femias son lixeiramente máis pesadas que os machos. O peso máximo rexistrado é de 91 kg (201 lb) para unha femia salvaxe de capibara do Brasil. O peso máximo rexistrado dun capibara macho salvaxe é de 73,5 kg (162 lb) procedente do Uruguai. Os capibaras carecen de cola e teñen vinte dentes. As súas patas posteriores son lixeiramente máis longas que as anteriores e o fociño é romo, cos ollos, o nariz e as orellas na parte superior da testa. Os capibaras son animais semiacuáticos e excelentes nadadores, teñen os pés palmados que lles axudan a nadar.

## Dieta

Os capibaras son herbívoros e a súa dieta principal consiste en herbas, plantas acuáticas, froitos e casca de árbores. Comen principalmente de herba durante a estación húmida xa que son comedores selectivos pero teñen que cambiar a outras plantas durante a estación seca para satisfacer as súas nutricións.

## Notas

## Véxase tamén

### Bibliografía

* Mones, Álvaro; Ojasti, Juhani (16-06-1986). "Hydrochoerus hydrochaeris". *Mammalian Species* (264): 1–7. ISSN 0076-3519. doi:10.2307/3503784.
* Nowak, Ronald M. (1999) *Walker's mammals of the world*. 6a edició. Baltimore: Johns Hopkins University Press. ISBN 0-8018-5789-9
* Wilson, D. E.; Reeder, D. M. (2005). *Mammal Species of the World*. Baltimore: Johns Hopkins University Press. ISBN 0-8018-8221-4

---

|  |  |
| --- | --- |
|  |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.*  *Existen igualmente outros artigos relacionados con este tema nos que tamén podes contribuír.* |

---